tartuNLP/wikipedia-smugri-20251201 huggingface dataset:
Geórgios Rállis

Geórgios Rállis (, 26. joulukuuta 1918 Ateena, Kreikka – 15. maaliskuuta 2006 Ateena, Kreikka) oli kreikkalainen poliitikko. Hän toimi Kreikan pääministerinä 10. toukokuuta 1980 – 21. lokakuuta 1981.
Elämä ja ura.
Rállis opiskeli oikeustiedettä Ateenan yliopistossa ja valmistui vuonna 1939. Toisessa maailmansodassa hän osallistui Kreikan ja Italian sotaan Epeiroksessa vuosina 1940–1941.
Rállis valittiin ensimmäisen kerran Kreikan parlamenttiin vuonna 1950. Tuolloin hänen puolueensa oli Kansanpuolue. Vuosina 1951–1952 hänen puolueensa oli Ellinikós Synagermós ja vuonna 1956 Ethnikí Rizospastikí Énosis. Rállis toimi ministerinä vuosina 1954–1956, 1956–1958, 1961–1963 sekä 1967.
Kreikan sotilasjuntan kaudella Rállis vastusti juntaa, ja oli tämän vuoksi ensin kotiarestissa ja myöhemmin vankilassa sekä karkotettuna Kásoksella. Rállis kuvasi ajan muokanneen hänen poliittista ajatteluaan, sillä hän tutustui vankeudessa paremmin vasemmistolaisiin poliitikkoihin, jotka sitä ennen olivat olleet hänen poliittisia vastustajiaan.
Myöhemmin Rállis edusti Uusi demokratia -puoluetta. Rálliksesta tuli pääministeri vuonna 1980. Hän korvasi tuolloin hallituksen johdossa Konstantínos Karamanlíksen, joka oli valittu Kreikan presidentiksi. Samalla hänestä tuli Uuden demokratian puheenjohtaja. Pääministerinä Rállis ratifioi sopimuksen Kreikan liittymisestä Euroopan talousyhteisöön (EEC).
Uuden demokratian hävittyä vaalit vuonna 1981 Rállis jatkoi parlamentissa vuoteen 1993 saakka.
Tzannís Tzannetákis

Tzannís Tzannetákis (, 13. syyskuuta 1927 Gýtheio, Kreikka – 1. huhtikuuta 2010 Ateena, Kreikka) oli kreikkalainen poliitikko. Hän toimi Kreikan pääministerinä 2. heinäkuuta 1989 – 12. lokakuuta 1989.
Elämä ja ura.
Tzannetákis syntyi Lakonian Gýtheiossa Peloponnesoksella vuonna 1927. Hän opiskeli laivastokoulussa vuosina 1947–1949 ja toimi tämän jälkeen Kreikan merivoimissa. Hän opiskeli myös Yhdysvaltain elektronisen sodankäynnin koulussa 1957 sekä sotakoulussa 1967.
Tzannetákis erosi asevoimien palveluksesta vuonna 1967 Kreikan sotilasjuntan valtaannousun vuoksi. Hänet pidätettiin vuonna 1969, ja hän joutui karkotetuksi Kytheralle vuoteen 1971 saakka. Juntan kaaduttua Tzannetákis alkoi osallistua politiikkaan. Politiikassa hän toimi Uusi demokratia -puolueessa.
Tzannetákis valittiin Kreikan parlamenttiin ensimmäisen kerran vuonna 1977, ja hän toimi parlamentaarikkona vuoteen 2007. Vuosina 1980–1981 hän toimi julkisten töiden ministerinä. Tzannetákiksesta tuli pääministeri vuonna 1989. Hän toimi samalla myös ulkoministerinä ja turismiministerinä.
Ioánnis Grívas

Ioánnis Grívas (, 23. helmikuuta 1923 Káto Tithoréa, Kreikka – 27. marraskuuta 2016 Ateena, Kreikka) oli kreikkalainen juristi. Hän toimi virkaatekevänä Kreikan pääministerinä 12. lokakuuta 1989 – 23. marraskuuta 1989.
Elämä ja ura.
Grívas syntyi keskisen Kreikan Káto Tithoréassa vuonna 1923. Hän opiskeli oikeustiedettä Ateenan yliopistossa ja toimi tämän jälkeen tuomarina. Hänestä tuli Kreikan korkeimman oikeuden puheenjohtaja vuonna 1989.
Grívaksesta tuli virkansa ansiosta virkaatekevä pääministeri lokakuussa 1989 Tzannís Tzannetákiksen johtaman hallituksen erottua. Grívaksen hallitus johti maan marraskuun 1989 parlamenttivaaleihin.
Xenofón Zolótas

Xenofón Zolótas (, 26. huhtikuuta 1904 Ateena, Kreikka – 10. kesäkuuta 2004 Ateena, Kreikka) oli kreikkalainen ekonomi ja poliitikko. Hän toimi Kreikan pääministerinä 23. marraskuuta 1989 – 11. huhtikuuta 1990.
Elämä ja ura.
Zolótas syntyi Ateenassa ja opiskeli oikeustiedettä Ateenan ja Leipzigin yliopistoissa sekä taloustiedettä Pariisissa. Hän jatkoi opintojaan Englannissa. Vuodesta 1931 Zolótas opetti poliittista taloustiedettä Ateenan yliopistossa.
Zolótas toimi Kreikan pankin johtajana 1944–1945, 1955–1967 ja 1974–1981. Hän toimi myös muun muassa Kansainvälisessä valuuttarahastossa. Politiikassa Zolótas oli sitoutumaton. Hän toimi ministerinä ensimmäisen kerran vuodesta 1952 ja johti Zolótaksen hallitusta 1989–1990.
Zolótas oli Ateenan akatemian jäsen vuodesta 1965. Hän kirjoitti useita teoksia talouden alalta. Zolótas eli 100-vuotiaaksi ja kuoli vuonna 2004.
Kuninkuusravit 2019

Kuninkuusravit 2019 olivat 88. Kuninkuusravit, jotka järjestettiin Lahdessa Jokimaan raviradalla 2.–4. elokuuta 2019. Kuninkuuskilpailun voitti Henri Bollströmin ohjastama Tähen Toivomus ja kuningatarkilpailun Mika Forssin ohjastama Vieskerin Virva. Titteli oli kummallekin hevoselle uran ensimmäinen.
Kyseessä olivat 13. Lahdessa järjestetyt Kuninkuusravit. Vuosina 1924–1930 sekä 1946, 1958 ja 1974 kilpailupaikkana oli Lahden vanha ravirata, ja vuosina 1987 ja 2003 Kuninkuusravit pidettiin Jokimaalla.
Haku.
Suomen Hippos myönsi vuoden 2019 Kuninkuusravit Lahdelle marraskuussa 2016. Tuolloin jaettiin vuosien 2019–2021 Kuninkuusravit, joista Lahden lisäksi kilpailivat Seinäjoen, Forssan ja Kajaanin raviradat sekä Kauhavan PowerPark. Kajaanin ja PowerParkin hakemusten hylkäysten jälkeen vuoden 2019 Kuninkuusravit myönnettiin Lahdelle, 2020 Seinäjoelle ja 2021 Forssalle.
Kuningaskilpailu.
Kuninkuuskilpailun avausmatkan voitti Henri Bollströmin ohjaastama Tähen Toivomus suosikkina matkaan lähteneen Välähdyksen laukattua johtopaikalta juuri ennen maalilinjaa. Toiseksi sijoittui Metkutus ja kolmanneksi A.T. Veeti. Toisen osalähdön voitti johtopaikalta Kimmo Taipaleen ohjastama Välkyn Tuisku Caijuksen seuratessa toiseksi. Avausmatkan voittanut Tähen Toivomus oli kolmas.
Välkyn Tuisku oli ennen päätösmatkaa kokonaiskilpailun kärjessä 0,3 sekunnin erolla ennen Tähen Toivomusta. Päätösmatkan voitti johtopaikalta Tähen Toivomus, Välkyn Tuiskun ollessa toinen ja Caijuksen kolmas. Myös kokonaiskilpailussa järjestys oli lopulta sama.
Vasilikí Thánou

Vasilikí Thánou-Christofílou (, 1. heinäkuuta 1950 Chalkída, Kreikka) on kreikkalainen juristi ja tuomari. Hän toimi virkaatekevänä Kreikan pääministerinä 27. elokuuta 2015 – 21. syyskuuta 2015. Thánou oli Kreikan historian ensimmäinen naispääministeri.
Elämä ja ura.
Thánou syntyi Chalkídassa Euboialla vuonna 1950. Hän opiskeli oikeustiedettä Ateenan yliopistossa sekä Université Paris-Panthéon-Assas'ssa (Pariisin II yliopisto), ja aloitti tuomarina vuonna 1975. Thánou aloitti syyttäjänviraston päällikkönä vuonna 2005 ja Kreikan korkeimman oikeuden ("Áreios Págos") tuomarina vuonna 2008. Hän on myös opettanut oikeustiedettä.
Thánou nousi korkeimman oikeuden varapuheenjohtajaksi vuonna 2014 ja puheenjohtajaksi vuonna 2015. Hänestä tuli virkansa perusteella virkaatekevä pääministeri 27. elokuuta 2015 Aléxis Tsípraksen johtaman hallituksen erottua, syyskuun parlamenttivaaleja ja uuden hallituksen muodostamista odotettaessa. Tsípras jatkoi pääministerinä Thánoun jälkeen.
Miesten Superpesiksen kausi 2018

Superpesiksen kausi 2018 oli Suomen pesäpallon pääsarjan Superpesiksen 29. kausi. Kauteen osallistui 14 joukkuetta. 
Suomenmestaruuden voitti ensimmäistä kertaa Joensuun Maila häviämättä pudotuspeleissä yhtäkään ottelua, hopeaa voitti Kouvolan Pallonlyöjät. Pronssia voitti Vimpelin Veto kaatamalla Sotkamon Jymyn voitoin 2-0, samalla päättyi Sotkamon Jymyn 18 mitalin mitaliputki.
Joukkueet.
&lt;section begin="joukkueet"/&gt;
&lt;section end="joukkueet"/&gt;
Lopulliset sijoitukset.
Runkosarjan viimeiseksi jäänyt Oulun Lippo putoaa suoraan Ykköspesikseen, myös sarjakarsinnat hävinnyt Haminan Palloilijat putoaa Ykköspesikseen. Superpesikseen nousee Ykköspesiksen runkosarjan voittaja Kempeleen Kiri ja sarjakarsinnat voittanut Siilinjärven Pesis. 
Televisiointi.
Kaudella televisioinnista vastasi Nelonen Median maksulliset Ruutu-kanavat ja Ruutu palvelu.
Nikólaos Mántzaros

Nikólaos Chalikiópoulos Mántzaros (, , 26. lokakuuta 1795 Korfu – 12. huhtikuuta 1872) oli italialais-kreikkalainen säveltäjä, joka edusti niin kutsuttua joonialaista koulukuntaa. Hänet tunnetaan ennen kaikkea Kreikan ja Kyproksen kansallislauluna toimivan Dionýsios Solomóksen runon ”Ýmnos eis tin Eleftherían” (”Hymni vapaudelle”) säveltäjänä.
Elämä.
Mántzaros syntyi Jooniansaariin kuuluvalla Korfun saarella italialais-kreikkalaiseen varakkaaseen aatelissukuun. Hän opiskeli musiikkia Korfulla, tutustui italialaiseen ja klassiseen musiikkiin ja julkaisi ensimmäisiä sävellyksiään vuonna 1815. Mántzaros avioitui 18-vuotiaana herttua Antónios Ioustiniániksen tyttären Mariánnan kanssa, ja he saivat kolme tytärtä ja kaksi poikaa.
Mántzaros siirtyi vuonna 1819 Italiaan, missä hän toimi muun muassa Milanossa sekä Napolin kuninkaallisessa konservatoriossa. Hän asettui pysyvästi Korfulle vuonna 1826 kehittääkseen kotimaansa musiikinopetusta. Vuonna 1840 hän perusti Korfun filharmonisen seuran, ja samalla häntä pidetään koko joonialaisen musiikkikoulukunnan isänä. Mántzaros oli samoin Korfulla toimineen runoilija Solomóksen ystävä ja sävelsi useita tämän runoja.
Mántzaros joutui koomaan 29. maaliskuuta 1872 ja kuoli lopulta 12. huhtikuuta samana vuonna.
Teokset.
Sävellyksiä
Kirjalliset teokset
Anne-Marie

Anne-Marie Rose Nicholson (s. 7. huhtikuuta 1991 East Tilbury, Essex) on englantilainen laulaja-lauluntekijä, joka tunnetaan parhaiten taiteilijanimellä Anne-Marie. Hänen esikoisalbuminsa "Speak Your Mind" julkaistiin huhtikuussa 2018. Anne-Marie on julkaissut useita singlejä, jotka ovat nousseet Britannian singlelistalle.
Vuonna 2016 Anne-Marie valittiin ”MTV Brand New” -artistiksi.
Karateka.
Anne-Marie on harrastanut Shōtōkania yhdeksänvuotiaasta lähtien. Karatessa hän on voittanut FSKA:n ("Funakoshi Shotokan Karate Association") maailmanmestaruuskisoista kolme kultamitalia ja TKFGB:n ("Traditional Karate-Do Federation of Great Britain") kansainvälisistä kisoista yhden kultamitalin.
Musiikkiura.
Vuonna 2013 Anne-Marie julkaisi ensimmäisen “Summer Girl” -nimisen demon Rocket Recordsin alaisuudessa. Tuon jälkeen hän paikkasi Rudimental-yhtyeestä lähtenyttä laulajaa esiintymällä neljällä raidalla vuonna 2016 julkaistulla "We the Generation" -albumilla. Hän kierteli keikoilla Rudimentalin mukana kaksi vuotta.
Kesäkuussa 2015 Anne-Marie julkaisi ensimmäisen EP-levynsä nimeltä "Karate". Saman vuoden marraskuussa julkaistu ”Do It Right” -kappale nousi Britannian singlelistalla sijalle 90.
Esikoisalbumi "Speak Your Mind" julkaistiin 27. huhtikuuta 2018 Major Tomin ja Asylum Recordsin kautta.
Adulis

Adulis ( tai "Adoulis") on historiallinen ja arkeologinen rauniokaupunki Pohjoisella Punaisenmeren alueella nykyisessä Eritreassa, Punaisenmeren länsirannikolla. Kreikkalaisten perustama ja sittemmin Aksumin valtakuntaan kuulunut kaupunki oli aikanaan tärkeä Punaisenmeren kauppakeskus.
Adulis sijaitsee noin 49 kilometriä Massawan satamasta etelään. Adulis mainitaan historiallisissa lähteissä ensimmäisen kerran kreikkalaisen merenkävijän kirjoittamassa teoksessa "Periplus Maris Erythraei" ensimmäiseltä vuosisadalta jälkeen ajanlaskun alun. Paikka asutettiin kuitenkin jo 500-luvulla ennen ajanlaskun alkua. Adulisin satama oli tärkeä kauppapaikka. Sen kautta kulki vientituotteina Aksumista esimerkiksi orjia, norsunluuta, kilpikonnien kuoria, sarvikuonon sarvia, apinoita, virtahevonnahkoja ja obsidiaania. Vastaavasti sataman kautta tuotiin alueelle vaatteita, lasiastioita, työkaluja, kulta- ja hopeakoruja, kuparia, rautaa ja terästä.
Adulis alkoi taantua islamin levitessä, kun samalla Punaisenmeren merkitys kaupan kannalta vähentyi. Adulisin taantuminen vaikutti puolestaan laajemmin Aksumin valtakuntaan, joka menetti huomattavan osan tulonlähteistään. Tulojen pieneneminen vaikutti Aksumin asevoimiin, jotka eivät enää pystyneet varmistamaan Aksumin hallussa olleita kauppareittejä. Aksum alkoikin Punaisenmeren sijaan keskittyä laajenemiseen kohti etelää uusille markkinoille. Adulis ryöstettiin useampaan kertaan, eikä se enää koskaan toipunut aikaisemman kukoistuksensa tasolle.
Saint-Goazec

 
Saint-Goazec on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella.
Kunnan nähtävyyksiä on linna "Château de Trévarez". Sen rakennutti paikallinen poliitikko James de Kerjégu, joka kuitenkin kuoli vuonna 1908 ennen ylellisen linnan valmistumista. Linna tuhoutui pahoin toisessa maailmansodassa, mutta se on entisöity puutarhoineen.
Pets (yhtye)

Pets oli 2000-luvun taitteessa toiminut suomalainen pop-duo, jonka muodostivat Tiina Nummenmaa (o.s. Häkämies) ja Sini Koponen (o.s. Laisma). Duon ainoaksi jäänyt albumi on vuonna 1999 julkaistu "Da Di Dam."
Tyylillisesti Petsin esikuvana olivat ruotsalaiset Graafin sisarukset. Pets keikkaili aktiivisesti noin kolme vuotta, minkä jälkeen Nummenmaa ja Koponen vetäytyivät julkisuudesta.
Petsin kappaleesta "Run Baby Run" on tehty musiikkivideo.
Châteauneuf-du-Faou

 
Châteauneuf-du-Faou on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella.
Les Nabis -ryhmän perustaja taidemaalari Paul Sérusier muutti kaupunkiin vuonna 1893 ja asui siellä kuolemaansa saakka vuoteen 1921. Hänen talonsa on edelleen nähtävissä kadulla, joka on nimetty hänen mukaansa. Chateauneuf du Faou on myös entisen ranskalaisen jalkapalloilijan Raymond Keruzorén syntymäpaikka.
Sölve Andreasson

Sölve Andreasson (s. 7. syyskuuta 1937) on ruotsalainen uransa lopettanut kartanlukija. Hän aloitti uransa vuonna 1966 ruotsalaisen Tom Tranan kartanlukijana. Pari kilpaili Ruotsin sarjan lisäksi valikoiduissa EM-sarjan osakilpailuissa ja vuodesta 1968 ajetuissa autonvalmistajien MM-sarjan osakilpailuissa. Tranan lopetellessa uraansa vuoden 1970 jälkeen Andreasson ajoi vuoden 1971 Suurajoissa ja RAC-rallissa Per Eklundin kartanlukijana.
Vuodesta 1972 alkaen Andreasson toimi myös valmistajien MM-sarjaan kuuluneissa ralleissa Simo Lampisen kartanlukijana Lancialla. Vuosina 1973-1975 Andreasson kilpaili vain muutamassa rallissa palatakseen Lampisen kartanlukijaksi kaudelle 1977. Kauden jälkeen Andreasson kilpaili vain kahdessa MM-rallissa Lampisen ja Bror Danielssonin kartanlukijana. Kauden 1980 Akropolis-rallin jälkeen Andreasson lopetti kartanlukijan uransa mutta teki vielä paluun Lähi-idän rallimestaruussarjaan 1986 Mohammed bin Sulayemin kartanlukijana.
Margarita Robles

María Margarita Robles Fernández (s. 10. marraskuuta 1956) on espanjalainen poliitikko. Hän on ollut Espanjan puolustusministeri kesäkuusta 2018 alkaen.
Robles on suorittanut oikeustieteen tutkinnon Barcelonan yliopistossa. 
Roblesille myönnettiin San Raimundo de Peñafortin ritarikunnan suurristi vuonna 2013.
Maximalism

Maximalism on Amaranthen neljäs studioalbumi, joka julkaistiin 21. lokakuuta 2016. Se debytoi Suomessa virallisen albumilistan kolmantena, ja pysyi listalla yhteensä viisitoista viikkoa.
Albumi oli laulaja Jake E:n viimeinen yhtyeessä.
Mercedes-Benz Stadium

Mercedes-Benz Stadium on monikäyttöinen stadion, joka sijaitsee Atlantassa, Georgiassa. Stadionia käytetään erityisesti amerikkalaiseen jalkapalloon ja jalkapalloon. Atlantalaiset Atlanta Falcons ja Atlanta United FC pelaavat kotiottelunsa stadionilla. Mercedes-Benz Stadium avattiin 26. elokuuta 2017. Stadionilla pelattiin Super Bowl LIII.
Ron

Ron on etunimi, jolla on kaksi eri alkuperää. Englanninkielisenä miehen nimenä se on syntynyt Ronald-nimen lyhentymänä. Toisaalta nimi johtuu heprean kielen "iloa" tai "laulua" tarkoittavasta sanasta "ron" (רוֹן), ja esiintyy Israelissa sekä miehen että naisen etunimenä. 
Suomessa Ron on Digi- ja väestötietoviraston tietojen mukaan annettu elokuun 2025 loppuun mennessä nimeksi noin 300 henkilölle. Suomenruotsalaisen kalenterin mukaan Ronin nimipäivä on 5. syyskuuta, joka on myös Ronaldin ja Ronnyn nimipäivä. Nimi Ron lisättiin kalenteriin vuonna 2020.
Kun syksy saapuu Helsinkiin

Kun syksy saapuu Helsinkiin on Valto Laitisen säveltämä ja Ulla Sandqvistin sanoittama musiikkikappale, jonka ensimmäinen levyttäjä oli Maynie Sirén vuonna 1957. Sen ovat levylle laulaneet myös Iris Keinänen 1972, Eino Grön 1990, Eija Ahvo 1991 ja Anneli Saaristo 1995. Vuonna 1970 Pentti Lasanen lauloi sen Yleisradion kantanauhalle George de Godzinskyn johtaman Radion viihdeorkesterin säestyksellä. Lisäksi suomalaiseksi jazzstandardiksi muodostuneesta sävelmästä on tehty instrumentaalilevytyksiä.
Valto Laitisen kertoman mukaan Toivo Kärki kehotti häntä sovittamaan sävelmän tangoksi, jotta se menisi kaupaksi.
Ulla Sandqvistin sanoituksen lisäksi sävelmän ovat sanoittaneet suomeksi Raimo Inkinen ja englanniksi Margaret Russell nimellä ”September Souvenir”. Nämä tekstit on julkaistu laulun nuottijulkaisussa vuonna 1973 sekä "Suuren toivelaulukirjan" osassa 9 vuonna 1991. Niitä ei ilmeisesti ole levytetty.
I Sat by the Ocean

I Sat by the Ocean on yhdysvaltalaisen rockyhtye Queens of the Stone Agen kappale, joka julkaistiin toisena singlenä yhtyeen kuudennelta albumilta "...Like Clockwork" 6. elokuuta 2013. Kappale on Josh Hommen, Troy Van Leeuwenin, Dean Fertitan ja Michael Shumanin kirjoittama ja tuottama.
”I Sat by the Ocean” ei yltänyt Britannian singlelistalle, eikä kotimaassaan Billboard Hot 100 -listalle.
The Way You Used to Do

The Way You Used to Do on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen seitsemänneltä albumilta "Villains" 15. kesäkuuta 2017. Kappale on Josh Hommen, Troy Van Leeuwenin, Dean Fertitan ja Michael Shumanin kirjoittama ja sen on tuottanut brittiläinen Mark Ronson. Kappaleelle kuvattiin aiempien singlejen tapaan musiikkivideo, joka julkaistiin videopalvelu YouTubessa saman vuoden marraskuussa.
”The Way You Used to Do” ei yltänyt Britannian singlelistalle.
Niobe (1913)

Niobe oli Reichsmarinen purjekoululaiva, jolla koulutettiin merikadetteja ja aliupseereita. Alus upposi 26. heinäkuuta 1932 äkillisessä myrskyssä, jolloin 69 aluksella ollutta sai surmansa.
Valmistus.
Alus valmistui nelimastoisena kuunarina "Morten Jensininä" Tanskassa Fredrikshavnin telakalla vuonna 1913. Aluksen alkuperäisenä omistajana oli F. L. Knakkergaard, kunnes se myytiin 1916 Norjaan. Alus sai samalla uuden nimen "Thyholm".
Saksan keisarikunnan laivaston sukellusvene "SMS UB-41" valtasi 21. marraskuuta 1916 aluksen, joka kuljetti puutavaraa Norjasta Britteinsaarille. Alus myytiin Saksassa. Se vaihtoi omistajaa ja nimeä useaan otteeseen ollen muun muassa "Aldebaran", "Niobe" ja "Schwalbe", kunnes laivasto lunasti aluksen 1922. Alus muutettiin kolmimastoiseksi parkiksi ja nimettiin "Niobeksi".
Palvelus.
Alus upposi 26. heinäkuuta 1932 lähellä Fehmaria vieden mukanaan 69 aluksella ollutta. Lähellä ollut rahtialus "SS Theresia L. M. Russ" pelasti 40 henkeä mukaan lukien "Nioben" päällikkö. Hylky nostettiin 21. elokuuta 1932 ja hinattiin Kieliin tutkittavaksi. Aluksella olleet ruumiit haudattiin. Hylky upotettiin seremoniallisesti 18. syyskuuta 1933 "Jaguarin" torpedoimana.
Richard Jomshof

Richard Jomshof, ent. "Lohikoski", (s. 6. heinäkuuta 1969 Helsingborg) on ruotsalainen poliitikko. Hän on toiminut valtiopäiväedustajana vuodesta 2010 ja ruotsidemokraattien puoluesihteerinä vuodesta 2015.
Ura.
Jomshof liittyi ruotsidemokraatteihin vuonna 1999 ja aloitti täysipäiväisen poliitikonuransa vuonna 2006. Sitä ennen hän oli työskennellyt historian, maantieteen, psykologian ja yhteiskuntaopin opettajana. Jomshof on koulutukseltaan "SO-lärare". Hänellä on takanaan myös ura muusikkona, Elegant Machinery -nimisen syntikkapopyhtyeen kosketinsoittajana.
Jomshof ystävystyi opiskeluaikanaan 1990-luvun lopulla Mattias Karlssonin, Björn Söderin ja Jimmie Åkessonin kanssa. He kaikki nousivat sittemmin keskeisiin asemiin ruotsidemokraateissa ja heistä on käytetty yhteisnimeä ”neljän jengi” (). Jomshof toimi valtaosan 2000-luvun ensimmäisestä vuosikymmenestä ruotsidemokraattien puoluelehden "SD-kurirenin" päätoimittajana. Hän on toiminut myös Karlskronan kunnanvaltuuston jäsenenä vuosina 2002–2010, kunnanhallituksen jäsenenä vuosina 2006–2010 ja Blekingen läänin maakäräjien sekä maakäräjähallituksen jäsenenä vuosina 2006–2010.
Jomshof valittiin Ruotsin valtiopäiville ensimmäisen kerran syyskuun 2010 vaaleissa. Hän edustaa Blekingen läänin vaalipiiriä. Hän on toiminut varsinaisena jäsenenä valtiopäivien koulutusvaliokunnassa lokakuusta 2010 marraskuuhun 2012, oikeusvaliokunnassa marraskuusta 2012 syyskuuhun 2014 ja sotavaltuuskunnassa lokakuusta 2014. Hän on ollut myös Pohjoismaiden neuvoston Ruotsin valtuuskunnan jäsen lokakuusta 2014 huhtikuuhun 2016 ja uudelleen syyskuusta 2017.
Ruotsidemokraattien puoluehallitus valitsi Jomshofin puolueen uudeksi puoluesihteeriksi 26. tammikuuta 2015 ja hän aloitti tehtävässä tasan kuukausi myöhemmin. Hänen edeltäjänsä oli Björn Söder, joka oli vähän ennen väistymistään puoluesihteerin tehtävästä herättänyt kohua lausunnoillaan Ruotsin kansallisista vähemmistöistä. Henkilövaihdoksen jälkeen puoluesihteerin tehtävänkuva muuttui aiempaa viestintäpainotteisemmaksi.
Yksityiselämä.
Richard Jomshofilla on ruotsinsuomalainen tausta isänsä puolelta. Hänen alkuperäinen sukunimensä oli Lohikoski, mutta vanhempiensa avioeron jälkeen hänen sukunimekseen tuli Johansson. Jomshof hän on ollut vuodesta 1999.
Jomshof on naimisissa ja hänellä on kaksi poikaa. Perhe asuu Karlskronan Sturkössä.
Apostolien teot, 16. luku

Apostolien tekojen 16. luku on kristillisen Raamatun luku Uuden testamentissa. Se kertoo Paavalin toisesta lähetyssaarnaajamatkasta, jonka hän teki yhdessä Silaksen ja Timoteuksen kanssa. Apostolien tekojen kirja, joka sisältää tämän luvun, on anonyymi, mutta varhainen kristillinen perinteen mukaan evankelista Luukas on laatinut sekä tämän kirjan että Evankeliumin Luukkaan mukaan. Varmuutta siitä ei kuitenkaan ole, sillä ensimmäisen maininnan siitä esittää kirkkoisä Eirenaios 100-luvulla. Itse asiassa kirjoittajan henkilöllisyys on varsin epäselvä.
Teksti.
Alkuperäinen teksti on kirjoitettu koinee-kreikaksi, ja se on jaettu 40 jakeeseen. Joitakin kaikkein vanhimpia käsikirjoituksia, jotka sisältävät Apostolin tekojen 16. luvun ovat:
Sijainti.
Tässä luvussa mainitaan seuraavat paikat (esiintymisjärjestyksessä):
Aikajana.
Toinen Paavalin lähetysmatka tapahtui n. 49 jKr..
Rakenne.
Tämä luku voidaan ryhmitellä:
Makedonialainen mies.
Jakeet 9-10 tallentavat näyn, jossa Paavalin on sanottu nähneen makedonialaisen miehen pyytämässä häneltä: "Tule meren yli Makedoniaan ja auta meitä". Katkelmassa kerrotaan, että Paavali ja hänen seuralaisensa vastasivat välittömästi kutsuun. Katkelmassa katsotaan toistavan Joosuan kirjan jaetta 10:6, jossa Gibeonin miehet lähettivät sanan Joosualle: "... tule meidän luoksemme nopeasti, pelasta meidät ja auta meitä".
 "Paavali saapui sitten Derbeen ja Lystraan. Lystrassa oli Timoteus-niminen opetuslapsi, jonka äiti oli kristitty juutalainen mutta isä kreikkalainen."
 "He vastasivat: "Usko Herraan Jeesukseen, niin pelastut, sinä ja sinun perhekuntasi." "
Sterling Yateke

Sterling Yateke (s. 15. syyskuuta 1999) on keskiafrikkalainen jalkapalloilija, joka edustaa Veikkausliigassa pelaavaa Turun Palloseuraa. Pelipaikaltaan Yateke on hyökkääjä.
Ura.
Yateke harjoitteli kesällä 2018 Rovaniemen Palloseuran kanssa, mutta sopimusta ei syntynyt. Elokuussa 2018 Yateke ja FC TPS solmivat loppukautta koskevan sopimuksen.
Yateke pelasi ennen Suomeen saapumistaan Kamerunissa ja Keski-Afrikan Tasavallassa. Hän edusti kaudella 2016–2017 Keski-Afrikan Tasavallan liigassa Rèal Combonia, jonka riveissä hän pelasi 23 ottelua ja viimeisteli 15 maalia. Kauden 2017–2018 hän pelasi Kamerunin pääsarjassa Yong Sport of Bamendassa, jossa syntyi 23 ottelussa yhdeksän maalia.
Juupajoki (joki Juupajoella)

Juupajoki on Kokemäenjoen vesistön Längelmäveden reittin kuuluva joki Juupajoella Pirkanmaan maakunnassa. Kokemäenjoen vesistön sisällä joki kuuluu Längelmäveden ja Hauhon reittien valuma-alueen (37.7) Leppähampaanjoen valuma-alueeseen (35.75) ja tämän sisällä alajuoksultaan Juupajoen alaosan alueeseen (37.753), jonka laskujokena se on. Joki laskee Leppähampaanjoen leventymänä olevaan Kattilalahteen Juupajoen Salokunnalla. Joen koko valuma-alueen pinta ala on 395,73 km².
Joen yläjuoksun nimenä Juupajoen kunnan keskustaajaman Korkeakosken yläpuolella on Huikonjoki. Tämän valuma-alue Korkeakosken yläpuolella muodostaa Huikonjoen valuma-alueen (37.754).
Huikonjoen latvahaaroja ovat Oriveden Siikajärvestä ja Ruoveden Siikanevalta vesiä tuova Aituanjoki, yläjuoksullaan nimeltään Jouttijoki, sekä Kuivajärvestä Juupajoen ja Ruoveden rajalta alkunsa saava Kuivajärvenoja.
Clemmensen-pelkistys

Clemmensen-pelkistys on kemiallinen reaktio, jossa sinkin ja elohopean amalgaami pelkistää karbonyyliyhdisteen alkaaniksi happamissa olosuhteissa. Reaktion raportoi ensimmäisen kerran Erik Christian Clemmensen vuonna 1913.
Reagenssit ja mekanismi.
Clemmensen-pelkistys soveltuu useille aldehydeille ja ketoneille ja on erityisen käytetty ketonien pelkistämiseen. Konjugoituneet tyydyttymättömät karbonyyliyhdisteet ja dikarbonyyliyhdisteet johtavat usein eri reaktiotuotteiden seoksen muodostumiseen. Happona reaktiossa käytetään usein vetykloridia ja liuottimena tolueenia. Sivutuotteina reaktiossa voi syntyä muun muassa alkoholeja, dioleja ja alkeeneja. Sivutuotteiden muodostumiseen vaikuttaa muun muassa hapon konsentraatio ja sinkin määrä amalgaamissa.
Clemmensen-pelkistyksen reaktiomekanismi ei ole täysin selvillä. Usein osana sitä katsotaan olevan jokin organosinkkiyhdiste. Erään mekanismin mukaan sinkki luovuttaa yhden elektronin karbonyyliryhmällä, jolloin muodostuu radikaali. Tämä radikaali hajoaa muodostaen orgaanisen karbenoidin sinkin kanssa. Happo luovuttaa protonin yhdisteelle, jolloin muodostuu alkyylisinkkiyhdiste ja toisen protoninluovutuksen seurauksena muodostuu alkaani.
Ultraviolet (Light My Way)

”Ultraviolet (Light My Way)” on irlantilaisen rockyhtye U2:n kappale. Se on kymmenes raita yhtyeen vuoden 1991 studioalbumilla "Achtung Baby". Kappaleen säveltäjiksi on ilmoitettu U2, ja sen sanoittajaksi yhtyeen laulaja Bono. Kappaleen sanoitus kertoo rakkaudesta ja sen aiheuttamasta riippuvuudesta, mutta sen on tulkittu sisältävän myös esimerkiksi hengellisiä ja uskonnollisia viittauksia, kuten viittaus Raamatun Vanhan testamentin Jobin kirjaan.
Kappaletta ei julkaistu singlenä, mutta se on silti saavuttanut suosion yhtyeen fanien keskuudessa. Se on myös esiintynyt elokuvissa "Klik!" ja "Perhonen lasikuvussa", ja 1990-luvulla se lainasi nimensä eräälle U2:n liikeyrityksistä. U2 on esittänyt ”Ultraviolet (Light My Way):n” konserteissaan harvakseltaan, aina encore-kappaleena. Yhtye on soittanut kappaletta Zoo TV Tour-, U2 360° Tour- ja The Joshua Tree Tour 2017 -kiertueillaan.
The Killers levytti kappaleesta oman versionsa vuonna 2011 tribuuttialbumille "AHK-toong BAY-bi Covered", jolle eri yhtyeet ja artistit levyttivät omia versioitaan "Achtung Babyn" kappaleista.
Levyttäminen.
”Ultraviolet (Light My Way)” sai alkunsa nimillä ”Ultraviolet” ja ”69” tunnetusta demosta, josta myöhemmin kehittyi ””-singlen b-puolena julkaistu kappale ”Lady with the Spinning Head”, sekä demosta ”(Light My Way)”. Levyttämisen aikana U2 lisäsi kappaleeseen lukuisia päällekkäisäänityksiä, mutta tuottaja Brian Enon mielestä ne muuttivat kappaletta huonommaksi. Eno ohjasi yhtyettä kappaleen muokkaamisessa sen lopulliseen muotoon.
Kappaleen rakenne.
”Ultraviolet (Light My Way)” on sävelletty E-duurissa ja sen tahtilaji on 4/4. Kappaleen tempo on 108 iskua minuutissa (BPM), ja sitä voidaan kuvata italian kielen sanalla ”moderato” (). Laulaja Bonon ääniala kappaleessa on asteikolla B3-B5.
Tetrytsoliini

Tetrytsoliini (suositeltu INN nimi) eli tetrahydrosoliini on imidatsoliinin johdannainen, jota käytetään silmätippoina. Suomessa tetrytsoliinia myydään valmistenimellä Oftan Starine. Joissain maissa ainetta käytetään myös nenäsumuteliuoksena.
Vaikutustapa.
Tetrytsoliini on alfa-2 adrenoreseptorin ja imidatsoliini-1 reseptorin (I-1) aktivoija eli agonisti. Pitkälti alfa-2 reseptorisitoutumisen vuoksi aine supistaa silmän sidekalvon suonia vähentäen siten silmien punoitusta. Silmän vauriot tai niitä ärsyttävät aineet taas aiheuttavat paikallisen tulehdusreaktion, joka laajentaa sidekalvojen suonia.
Nenäsumutteena aine estää nenän tukkoisuutta.
Yliannostuksessa ilmenevä sydämen sykkeen hidastuminen ja matala verenpaine johtuvat lähinnä I-1 reseptorisitoutumisesta. Kuiva suu ja rauhoittavat vaikutukset johtuvat alfa-2 sitoutumisesta.
Lääkekäyttö.
0.5 mg/ml silmätippoja laitetaan silmään 1–2 tippaa 4–6 kertaa vuorokaudessa vähentämään silmän punoitusta, luomien turvotusta ja kyyneleritystä.
Sivuvaikutukset.
Tetrytsoliini silmätipat voivat aiheuttaa näön sumeutta, silmän ärsytystä ja pupillien laajentumista. Pitkäaikaiseen käyttöön aine ei sovi, sillä tällöin sen vaikutus heikkenee tai lakkaa ja kehon totuttua lääkkeen jatkuvaan vaikutukseen, voi käytön lopettamisen jälkeen ilmetä silmien punertavuutta.
Yliannostuksen yleisin vaikutus on sydämen harvalyöntisyys. Muita vaikutuksia ovat väsymys, heikotus, kuiva suu, hengityksen hidastuminen, pupillien supistuminen, hypotermia, matala verenpaine tai hetkittäin korkea verenpaine. Vakavissa tapauksissa aineen vaikutukset verenkiertoon voivat aiheuttaa verenkiertoshokin. Yliannostukset ovat yleisimpiä lapsilla, jotka ovat nielleet ainetta.
Tetrytsoliini- tai muihin imidatsolimyrkytyksiin ei ole lääkettä ja hoito on oireita lieventävää, mutta hoidettuna myrkytykset johtavat harvoin kuolemaan.
Farmakokinetiikka.
Tetrytsoliini erittyy muuttumattomana virtsassa, ainakin osittain. Eräässä tutkimuksessa 10:lle terveelle henkilölle annettiin 0.5 mg/ml tetrytsoliiniliuosta silmätippoina 2 tippaa (0.025–0.05 mg) 0, 4, 8 ja 12 tunnin kohdalla. 24 tunnin aikana henkilöiden aineen veriseerumipitoisuus oli 13–210 ng/ml ja virtsapitoisuus 11–400 ng/ml. Molempien pitoisuudet saavuttivat maksimin noin 9 tunnin kuluttua viimeisestä annoksesta. Pitoisuudet vastaavat aineen normaalia silmätippakäyttöä. Suuremmat pitoisuudet voivat kieliä aineen väärinkäytöstä tai myrkytyksestä.
Rikollinen käyttö.
2018 Pohjois-Carolinassa nainen murhasi miehensä tetrytsoliinisilmätipoilla laittamalla niitä miehen juomaan veteen 3 päivän aikana.
Tetrytsoliinia on käytetty tyrmäystippoina lukuisissa raiskaustapauksissa, sillä aine aiheuttaa sekavuutta ja tajuttomuutta.
Kemia.
Tetrytsoliini on kiraalinen, sillä on (S)- ja (R)-enantiomeerit.
Aineen sulamispiste on 117–119 °C ja tetrytsoliini hydrokloridina (CAS 522-48-5) sulamispiste on 256–257 °C. HCl-suola on kiteistä valkeaa jauhetta, joka liukenee hyvin etanoliin ja veteen. Suola liukenee hiukan kloroformiin ja ei käytännössä lainkaan dietyylieetteriin.
Turbiinitekniikka

Turbiineilla tuotetaan yli 90% maailmasta käytettävästä sähköstä. Sähköä on joka hetki tuotettava juuri niin paljon kuin sitä kulutetaan ja käytetään. Sähkön varastointimenetelmiä kehitetään koko ajan sekä uusia tapoja etsitään.
Höyryllä tuotetaan yli 70% maailmasta käytetystä sähköstä.
Höyryturbiinin tehtävä on muuttaa tulevan höyryn paine- ja lämpötilaenergia mekaaniseksi liike-energiaksi. Korkeassa paineessa ja lämpötilassa ollessa oleva höyry syötetään höyryturbiiniin ja kulkiessaan turbiinin siivistöjen läpi höyry laajenee, samalla energia muuntuu turbiinin akselin pyörimisenergiaksi. Turbiinin akseliin sijoitettu generaattori muuttaa turbiinin pyörimisenergian sähköenergiaksi.
Höyryturbiinit voidaan jakaa tulevan höyrynpaineen perusteella lauhdeturbiineihin ja vastapaineturbiineihin. Lauhdeturbiinissa tuorehöyryn tilavuus laajenee ja paine laskee lauhdutinpaineeseen, joka on tavallisesti noin 0,02 - 0,05 bar. Lauhdeturbiineja käytetään sähköntuottoon yleensä silloin, kun laitoksella ei ole lämmöntuottotarvetta. Lauhduttimessa höyry muuntuu vedeksi, joka johdetaan laitoksen syöttövesisäiliöön ja sieltä takaisin kattilaan. Lauhdeturbiinien heikkous on niiden huono hyötysuhde: jopa 60 % sisään tulleesta lämmöstä katoaa jäähdytysveden mukana. Lauhdeturbiineissa höyryn korkealla lämpösisällöllä eli entalpialla pyritään saavuttamaan mahdollisimman suuri akseliteho. 
Vastapaineturbiinissa ainoastaan osa höyrystä käytetään akselitehon saavuttamiseen, ja jäljelle jäävä höyry käytetään ylipaineisena joko kaukolämpöverkon veden tai prosessiveden lämmittämiseen. Vastapaineturbiineja käytetään voimalaitoksilla silloin, kun halutaan samaan aikaan tuottaa sekä lämpö- että sähköenergiaa. Usein kuitenkin lämpöenergian tarve on suurempi, ja sähköenergian tuotanto jää käytännössä huomattavasti pienemmäksi. Lämmön ja sähkön yhteistuotanto vastapaineturbiinilla onkin hyötysuhteeltaan tyypillisesti paljon korkeampi kuin pelkkä sähköenergian tuotto lauhdeturbiinilla. Molempiin turbiinityyppeihin voidaan rakentaa väliottoja, jolloin yhdestä tai useammasta väliotosta johdetaan korkeapaineista höyryä laitoksen omaan käyttöön. Esimerkiksi höyryä tuottavan kattilan syöttöveden lämmittäminen turbiinista tehdyllä väliotolla parantaa prosessin kokonaishyötysuhdetta.  
Tuuliturbiineilla ja aurinkokennoilla tuotettavan sähkön määrä kasvaa tulevaisuudessa nopeasti, koska yhdessä tunnissa auringosta tulee maapallolle enemmän energiaa, kuin koko maailman kaikki energiankulutus on yhdessä vuodessa.
Turbiineihin liittyvää sanastoa ja käsitteitä :
Hiihdon Suomen-mestaruuskilpailut 1923

Hiihdon Suomen-mestaruuskilpailut 1923 pidettiin Haminassa 3.–4. maaliskuuta ja Kajaanissa 17.–18. maaliskuuta 1923.
Mitalistit.
Maastohiihto, miehet.
10 kilometriä.
Kilpailu käytiin Haminassa 3.3. 
30 kilometriä.
Kilpailu käytiin Haminassa 4.3. 
60 kilometriä.
Kilpailu käytiin Kajaanissa osana Kainuun Talvikisoja 18. maaliskuuta. Osanottajia oli kaikkiaan 12. Kisa hiihdettiin 3 x 20 km:n ladulla.
5 x 2 kilometriä, viesti.
Kilpailu käytiin Kajaanissa 17.3. osana Kainuun Talvikisoja.
Maastohiihto, naiset.
5 kilometriä.
Kilpailu käytiin Haminassa 3.3.
Mäkihyppy.
Kilpailu käytiin Lahdessa Salpausselän kisojen yhteydessä 4.2. Kisaan osallistui toistakymmentä hyppääjää.
Yhdistetty.
Kilpailu käytiin Lahdessa Salpausselän kisojen yhteydessä 3. - 4.2.
Yhdysvaltain avoin tennisturnaus 2018 – miesten kaksinpeli

Rafael Nadal on turnauksen puolustava mestari, mutta hän joutui luovuttamaan välierissä Juan Martín del Potroa vastaan. Turnauksen voitti Novak Đoković, joka päihitti loppuottelussa del Potron. 
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Yhdysvaltain avoin tennisturnaus 2018 – naisten kaksinpeli

Sloane Stephens oli turnauksen puolustava mestari, mutta hän hävisi puolivälierissä Anastasija Sevastovalle. Turnauksen voitti Naomi Ōsaka, joka voitti loppuottelussa Serena Williamsin saavuttaen ensimmäisen Grand Slam -mestaruutensa.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Yhdysvaltain avoin tennisturnaus 2018 – sekanelinpeli

Martina Hingis ja Jamie Murray voittivat turnauksen viime vuonna, mutta Hingis lopetti uransa viime vuoteen. Murray pelasi tänä vuonna Bethanie Mattek-Sandsin kanssa, ja he voittivatkin turnauksen.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Yhdysvaltain avoin tennisturnaus 2018 – naisten nelinpeli

Chan Yung-jan ja Martina Hingis voittivat turnauksen viime vuonna, mutta Hingis päätti uransa viime vuoteen. Chan pelasi Viktoryja Azarenkan kanssa, mutta he luovuttivat toisella kierroksella. Ashleigh Barty ja Coco Vandeweghe voittivat turnauksen.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Folói

Folói () on ylätasanko Erýmanthos-vuorilla Peloponnesoksen niemimaan läntisissä keskiosissa Kreikassa. Se tunnetaan erityisesti "Folóin tammimetsästä" (Δρυοδάσος Φολόης, "Dryodásos Folóis").
Folóin ylätasanko ja metsä sijaitsevat Eliin, Arkadian ja Akhaian alueyksiköiden rajalla noin 600 metrin korkeudessa merenpinnasta laskettuna. Pääosa metsästä on Archaía Olympían kunnan alueella. Metsän pinta-ala on lähteestä ja laskutavasta riippuen noin hehtaarin (25 km²) ja hehtaarin (42 km²) välillä. Metsä on suojeltu Natura 2000 -alueena.
Metsä tunnettiin jo antiikin aikana. Kreikkalaisessa mytologiassa paikka sai nimensä kentauri Foloksesta, joka majoitti Heraklesta tämän jahdatessa Erymanthoksen metsäkarjua. Herakles nimesi paikan ystävänsä mukaan aiheutettuaan tahtomattaan tämän kuoleman. Archaía Olympían kunnan osa Folóin kunnallisyksikkö, entinen itsenäinen kunta, on saanut nimensä alueesta. Folóin kylä sijaitsee metsän pohjoislaidalla.
Yhdysvaltain avoin tennisturnaus 2018 – miesten nelinpeli

Jean-Julien Rojer ja Horia Tecău olivat puolustavat mestarit, mutta he hävisivät toisella kierroksella Radu Albotille ja Malek Jazirille. Turnauksen voittivat Mike Bryan ja Jack Sock.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Kalamiáriksen palmumetsä

Kalamiáriksen palmumetsä (, myös "Pámfilan/Panagioúdan palmumetsä", Φοινικόδασος Παμφίλων/Παναγιούδας) on palmumetsä Lesboksen saarella Kreikassa. Se sijaitsee saaren itärannikolla lähellä Pámfilan ja Panagioúdan kyliä.
Metsän puut ovat lajiltaan kanariantaateleita ("Phoenix canariensis"), ja niitä on noin 145–150 kappaletta. Alueella kasvaa myös eukalyptuspuita, plataaneita ja sypressejä. Metsä on Kreikan harvoja palmumetsiä. Sen istutti alun perin brittiläinen Robert Hadkinson 1800-luvulla tuomalla puita Egyptistä, mutta se leviää nykyisin luonnostaan.
Harras Aulanko

Harras Henrik Aulanko (3. joulukuuta 1876 Helsinki – 8. kesäkuuta 1921 Vaasa) oli Suomen Metodistikirkon pastori ja metodistien suomalaisen piirikunnan johtaja. 
Aulanko kävi seitsemän luokkaa lyseota ja suoritti metodistikirkon alemman ja ylemmän pastoritutkinnon. Toimittuaan pari vuotta opettajana Aulanko työskenteli Suomen Metodistikirkon seurakuntien palveluksessa Loviisassa, Turussa ja Tampereella, samoin kuin apuopettajana kirkon teologisissa seminaareissa ja nuorisoseuran matkakirjurina. Hän oli myös kirkon lehden "Rauhan Sanomia" toimittaja.
Mesolóngin laguuni

Mesolóngin laguuni () on laguuni Patraksenlahden pohjoisrannikolla Aitolia-Akarnaniassa Kreikassa. Se on osa Mesolóngin–Aitolikón laguuneja, jotka muodostavat kansallispuiston ja Natura 2000 -alueen.
Mesolóngin laguuni sijaitsee koko Mesolóngin–Aitolikón laguunialueen keskellä Achelóos- ja Évinos-jokien suiden välisellä alueella, laguunille nimen antaneen Mesolóngin kaupungin länsipuolella. Se on suurin alueen laguuneista ja sen pinta-ala on noin hehtaaria. Laguuni yhdistyy Patraksenlahteen leveiden salmien välityksellä. Sitä rajaavat Patraksenlahdesta pitkät ja kapeat saaret Éxo Loúros, Prokopánistos, Schoiniás, Kómma ja Ágios Sóstis. Laguunissa sijaitsee suuri määrä pieniä saaria, mukaan lukien Agkinára, Askós, Theodóra, Ntolmás, Póros, Vasiládi, Vromalykés ja Zagarídes. Mesolóngin laguunin pohjoispuolella sijaitsee siihen salmen kautta yhdistyvä Aitolikón laguuni ja itäpuolella Kleísovan laguuni. Laguunin syvyys on pääosin noin 1–2 metriä.
Pórto Lágoksen laguuni

Pórto Lágoksen laguuni () on laguuni Traakianmeressä Länsi-Traakiassa koillisessa Kreikassa.
Laguunin pohjoispuolella sijaitseva Vistonída-järvi yhdistyy Traakianmereen laguunin kautta. Laguuni ja järvi ovat osa Itä-Makedonian ja Traakian kansallispuistoa. Vesistöt ovat merkittävää lintualuetta. Laguunialueen länsilaidalla sijaitsee Pórto Lágoksen kylä. Laguunin keskellä sijaitsevassa pienessä Ágios Nikólaoksen saaressa sijaitsee Pyhälle Nikolaokselle ("Ágios Nikólaos") omistettu luostari ja Panagían saaressa Neitsyt Marialle ("Panagía Pantánassa") omistettu kirkko.
Prasonísi (Ródos)

Prasonísi () on niemeksi muuttunut entinen saari Ródoksen saarella Kreikassa. Se muodostaa saaren eteläisimmän kärjen ja sijaitsee noin 100 kilometriä Ródoksen kaupungista lounaaseen. Saari yhdistyy Ródoksen pääsaareen kapean hiekkakannaksen välityksellä.
Prasonísin, suomeksi ”Vihreä saari”, pinta-ala on noin hehtaaria ja korkein kohta noin 206 metriä merenpinnasta laskettuna. Niemi ja sen lähialueet ovat osa Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeää lintualuetta. Niemen kärjessä sijaitsee 14 metriä korkea Prasonísin majakka, joka on rakennettu vuonna 1890.
Prasonísi on tuulisuutensa vuoksi suosittu purje- ja leijalautailukohde.
Rentínan sola

Rentínan sola () eli Makedonian Témpi (Μακεδονικά Τέμπη, "Makedoniká Témpi") on sola Makedoniassa pohjoisessa Kreikassa. Se sijaitsee Chalkidikín niemimaan juuressa Vólvi-järven ja Strymonikóslahden välisellä alueella, Cholomóntas- ja Kerdýlia-vuorten välissä.
Solan alue on Koróneia- ja Vólvi-järvien ohella osa Koróneia- ja Vólvi-järvien ja Makedonian Témpin kansallispuistoa. Solan länsipäässä sijaitsee Rentínan kylä. Solassa virtaa pieni Ríchios-joki, jonka kautta Vólvin vedet laskevat Strymonikóslahteen. Vuorella solassa sijaitsevat Rentínan linnan rauniot.
Solan nimitys ”Makedonian Témpi” viittaa tunnetumpaan Témpin solaan Thessaliassa.
Strofylián metsä

Strofylián metsä () on suojeltu metsä Peloponnesoksen niemimaan luoteisosassa Kreikassa. Se on osa Kotýchin ja Strofylián kosteikkojen kansallispuistoa ja Natura 2000 -aluetta.
Metsä sijaitsee Dytikí Achaḯan kunnassa Akhaian alueyksikössä rannikkokaistaleella, jota rajaa länsipuolella Joonianmeri ja Kalógrian hiekkadyyniranta, ja itäpuolella Prókopos- ja Lámia-järvet kosteikkoineen. Metsän pituus pohjois-eteläsuunnassa on noin 14 kilometriä, leveys itä-länsisuunnassa keskimäärin noin 1,25 kilometriä ja pinta-ala noin 22 neliökilometriä.
Metsän tärkeimmät puulajit ovat pinja ("Pinus pinea"), johon paikan kreikankielinen nimi viittaa, sekä alepponmänty ("Pinus halepensis") ja tammi ("Quercus robur"). Metsä ja sen ympäristö ovat merkittävää lintualuetta, ja lajistoon kuuluu muun muassa kuningaskalastajia, pöllöjä ja nokikanoja. Alueella elää myös muun muassa kilpikonnia, kettuja, siilejä, sakaaleja ja saukkoja.
The Good Witch’s Wonder

The Good Witch’s Wonder on vuonna 2014 julkaistu fantasiahenkinen koko perheen televisioelokuva, jonka on käsikirjoittanut G. Ross Parker. Elokuvan päärooleissa näyttelevät Catherine Bell ja Chris Potter.
Elokuva on "The Good Witch" -elokuvasarjan seitsemäs osa ja se esitettiin ensimmäisen kerran Yhdysvalloissa Hallmark Channelilla 25. lokakuuta 2014.
Juoni.
Cassandran aikataulu on hyvin kiireellinen Brandonin ja Taran häiden suunnittelussa ja tämän päälle kaupungin uusi pormestari Martha antaa hänelle lisätyöksi järjestää huutokauppa. Kaiken kiireen keskellä kaupunkiin saapuu uusi tyttö, jolle Cassie antaa työpaikan omasta liikkeestään ja pian tämän jälkeen huutokauppaan tarkoitettuja tavaroita alkaa katoamaan.
Vastaanotto.
"The Good Witch’s Wonderin" ensiesitystä seurasi 2,5 miljoonaa silmäparia ja se nousi Hallmark Channelin katsotuimmaksi elokuvaksi vuonna 2014.
Rotten Tomatoes -sivuston käyttäjät antoivat elokuvalle arvosanaksi 53 %. Common Sense Media antoi sille arvosanaksi 4/5 tähteä.
Särkynyt enkeli (televisiosarja)

Särkynyt enkeli () on brittiläinen draamasarja, jonka on käsikirjoittanut Jimmy McGovern. Sarjan pääosaa, katolista pappia isä Michael Kerrigania näyttelee Sean Bean. Isä Michael Kerrigan työskentelee sekä kiehtovassa että vaativassa ihmissuhdetyössä seurakuntapappina "sitomassa särkyneiden sielujen sydämiä" yrittäen auttaa ja tukea erityisesti haavoittuvissa elämäntilanteissa olevia seurakuntalaisia pohjoisenglantilaisen pikkukaupungin sosiaalisten ongelmien sävyttämässä seurakunnassa, vaikka hän kärsii omaan elämäntarinaansa liittyvistä psyykkisistä traumoista, jotka aiheuttavat hänelle kohtauksenomaisia takaumia.
Särkynyt enkeli sijoittuu nykyaikaan, sen kerronnassa on realistinen ja koskettava yhteiskunnallinen ote. Suomessa sarjaa on esittänyt YLE TV1.
AN-52

AN-52 on ranskalainen ydinase. Se on tarkemmin kuvailtuna, taktisen luokan vapaasti putoava ydinpommi. AN-52:ta testattiin ensi kerran 28. elokuuta 1972, ja se asetettiin palveluskäyttöön saman vuoden lokakuussa. Tämän ranskalaisen ydinaseen palvelusuraa kesti vuodet 1972–1992. Aseen voimakkuutta voitiin vaihdella, sillä siinä oli kaksi eri asetusta: pienempi, joka oli 6–8 kT ja suurempi, joka oli 25 kT. Tämän aseen jonkin verran muunneltua ydinkärkeä (MR-50CTC/AN-51) käytettiin myös Pluton-ohjuksissa.
Ranskalaiset rynnäkkökoneet (lähinnä Super Étendard, SEPECAT Jaguar A) sekä jotkin hävittäjäkonetyypit (alkaen Mirage III E-tyypistä) kykenivät pudottamaan tämän 4,2 m pitkän ja 455 kg omamassan omaavan aseen. Mirage 2000N (Mod1 - K1) oli viimeisin tätä ydinpommia hyödyntämään kykenevä konetyyppi. Sarjassaan omina vaiheinaan katsotusti (edeltäjät: AN-11 &amp; AN-22), oli AN-52 kaiken kaikkiaan kolmas.
Tämän tyypin ydinpommien tarkka tuotantomäärä ei ole tiedossa, mutta se vaihteli välillä 80–100 kappaletta. AN-52:ta edelsi 70 kT tehoinen AN-22 ja sitä seurasi ASMP, ilmasta maahan -tyyppinen, strategista luokkaa lähentelevä (100 - 300 kT) lyhyen kantaman ohjus.
Herman (täsmennyssivu)

Herman tai Hermann voi tarkoittaa seuraavia:
Hermann tai Hermann sukunimenä.
Herman tai Herrmann on myös seuraavien henkilöiden sukunimi:
Plonévez-Porzay

 
Plonévez-Porzay (bretoniksi "Plonevez-Porzhe") on kunta läntisessä Ranskassa Finistèren departementissa Bretagnen alueella. Se sijaitsee Atlantin rannalla.
Riku Rinkama

Riku Rinkama (20. syyskuuta 1944 – 15. helmikuuta 1988) oli suomalainen ekonomi ja lakimies, joka tunnettiin ennen asianajajauraansa televisioesiintyjänä ja tv-ohjelmien tekijänä.
Rinkama teki 1960-luvulla television nuortenohjelmia kuten "Pii" ja "Nuoriso-69". Vuonna 1973 hän toimitti yhdessä Paavo Kähkölän kanssa Yle TV1 -kanavalle kolmiosaisen asiaohjelmasarjan "Suomen perustuslait". Vuonna 1982 ilmestyi hänen kirjoittamansa "Kiinteistönvälittäjän käsikirja", josta on julkaistu monia uusia painoksia.
Rinkama näytteli pieniä lakimieshahmojen sivuosia elokuvissa "Kahdeksan surmanluotia" (1972) ja "Jäniksen vuosi" (1977).
Vuonna 1971 Rinkama valittiin Varusmiesliiton ensimmäiseksi pääsihteeriksi. Vuonna 1977 Rinkama oli mukana perustamassa mielipidelehti "Näköpiiriä".
Rinkama kuoli 43-vuotiaana ollessaan valmistelemassa väitöskirjaansa. Hänen vanhempansa olivat kapellimestari Nils Rinkama ja Irja Rinkama, o.s. Harju.
Plouvien

 
Plouvien [pluvjɛ̃] on kunta läntisessä Ranskassa Finistèren departementissa Bretagnen alueella.
Hiihdon Suomen-mestaruuskilpailut 1924

Hiihdon Suomen-mestaruuskilpailut 1924 pidettiin Lahdessa 12.–13. tammikuuta ja Oulussa 15.–16. maaliskuuta 1924. Oulussa kilpailupaikka eli lähtö ja maali olivat Oulujoen suistossa Raatinsaaressa.
Mitalistit.
Maastohiihto, miehet.
10 kilometriä.
Kilpailu käytiin Lahdessa 12.1. karsintakilpailuna Chamonix’n olympialaisiin. 
30 kilometriä.
Kilpailu käytiin Lahdessa 13. tammikuuta karsintakilpailuna Chamonix’n olympialaisiin. 
Miehet, 10 kilometriä.
Kilpailu käytiin Oulussa 16. maaliskuuta. Kisa hiihdettiin 3 x 20 km:n ladulla.
5 x 2 kilometriä, viesti.
Kilpailu käytiin Oulussa 15.3. Raatinsaaren edustalla.
Maastohiihto, naiset.
5 kilometriä.
Kilpailu käytiin Lahdessa 13.1.
Mäkihyppy.
Kilpailu käytiin Alppilassa Helsingissä 24.2. Kilpailuista puuttuivat ruotsinkielisen hiihtoliiton SFS:n mäkimiehet sekä monien edellisten kisojen mestari Viipurin Sulo Jääskeläinen. Kisan suosikkina ollut Tuure Nieminen kaatui hyppynsä.
Yhdistetty.
Kilpailu käytiin Lahdessa Salpausselän kisojen yhteydessä 8. - 9.3.
Sun Country Airlines

Sun Country Airlines on yhdysvaltalainen halpalentoyhtiö, jonka kotikenttä on Minneapolisin Saint Paulin kansainvälinen lentoasema. Se lentää 72 kohteeseen Yhdysvalloissa, Meksikossa, Väli-Amerikassa ja Karibialla. Matkustajaliikenteen lisäksi Sun Country Airlines operoi rahtikoneita Amazon Prime Airin kumppanina.
Laivasto.
Laivaston keski-ikä elokuussa 2022 on 15,7 vuotta.
Kalogriá

Kalogriá () tai Kalógria (Καλόγρια) voi viitata seuraaviin paikkoihin Kreikassa:
Mark Evans Austad

Mark Evans Austad (1. huhtikuuta 1917 Ogden, Utah – 20. lokakuuta 1988 Phoenix, Arizona) oli yhdysvaltalainen diplomaatti, joka toimi Gerald Fordin presidenttikaudella Yhdysvaltojen Helsingin-suurlähettiläänä 1975–1977 ja myöhemmin Ronald Reaganin kaudella Oslon-suurlähettiläänä 1981–1984.
Austad syntyi Utah’n osavaltiossa norjalaissukuiseen mormoniperheeseen ja toimi nuoruudessaan kolme vuotta uskontokuntansa lähetystyöntekijänä Norjassa. Ennen myöhäisvuosiensa diplomaattiuraa Austad teki uran televisioesiintyjänä nimellä Mark Evans, etenkin poliittisten talk show -ohjelmien isäntänä Washington D.C.:ssä. Hän toimi myös tiedotusalan johtotehtävissä Yhdysvalloissa, muun muassa suurlähettiläskausiensa välillä 1980-luvun taitteessa Metromedia-yhtiön johdossa.
Suomen-kaudellaan suurlähettiläs Austad oli aktiivinen keskustelija ja teki asemamaataan myönteisesti kuvaavan dokumenttielokuvan "Suomi suurlähettilään silmin", joka näytettiin myös Suomen televisiossa.
Norjan suurlähettiläskaudellaan Mark Evans Austad nousi julkisuuteen alkoholiongelmiensa vuoksi.
Austadin seuraaja Yhdysvaltojen Helsingin-suurlähettiläänä oli Jimmy Carterin nimittämä Rozanne Ridgway.
Lanarvily

 
Lanarvily on kunta läntisessä Ranskassa Finistèren departementissa Bretagnen alueella.
Urheilu.
Lanarvily on isännöinyt vuodesta 1958 lähtien Mingantin cyclocross-kilpailuja. Lisäksi siellä on järjestetty Cyclocrossin maailmanmestaruuskilpailut vuonna 1982.